Ferran Torres

Ferran Torres García (sündinud 29. veebruaril 2000 Foioses) on Hispaania jalgpallur, kes mängib äärepoolkaitsjana Hispaania kõrgliiga klubis Barcelona ja Hispaania jalgpallikoondises.

Ta alustas klubikarjääri Hispaania klubis Valencia, mille noorteakadeemiaga liitus ta 2006. aastal. Valencia põhimeeskonnas debüteeris ta 2017. aasta novembris Hispaania karikavõistluste mängus. Hispaania kõrgliigas tegi ta debüüdi 16. detsembril 2017 mängus Eibari vastu. Torres sai sellega esimeseks 2000. aastatel sündinud mängijaks Hispaania kõrgliigas."Ferran Torres, el primer jugador del siglo XXI en LaLiga". Marca. 18.12.2017. Vaadatud 18.3.2021 Hispaania kõrgliigas lõi ta esimese värava 19. jaanuaril 2019 mängus Celta de Vigo vastu. 5. novembril 2019 lõi ta mängus Lille'i vastu oma esimese värava UEFA Meistrite Liigas.

2020. aasta augustis sõlmis ta viieaastase lepingu Manchester Cityga. Üleminekusumma oli umbes 23 miljonit eurot."Man City sign Ferran Torres from Valencia in €23m deal". ESPN. 4.8.2020. Vaadatud 18.3.2021 Inglismaa kõrgliigas lõi ta esimese värava 28. novembril 2020 mängus Burnley vastu. Hooajal 2020–21 tuli ta Manchester Cityga Inglismaa meistriks.

2021. aasta detsembris sõlmis ta viieaastase lepingu Barcelonaga."Ferran Torres: Barcelona confirm Manchester City forward has joined". BBC Sport. 28.12.2021. Vaadatud 12.1.2022

2017. aastal tuli Torres Euroopa omavanuste meistriks Hispaania kuni 17-aastaste koondisega ja 2019. aastal kuni 19-aastaste koondisega. Hispaania jalgpallikoondises tegi ta debüüdi 3. septembril 2020 UEFA Rahvuste Liiga mängus Saksamaa vastu. Järgmises koondisemängus, sama aasta 6. septembril lõi ta Ukraina vastu oma esimese koondisevärava. 17. novembril 2020 tegi Torres mängus Saksamaa vastu kübaratriki. 2021. aasta Euroopa meistrivõistluste viimases alagrupimängus 23. juunil lõi ta värava Slovakkia vastu ja 28. juunil kaheksandikfinaalis Horvaatia vastu.

 Saavutused 
Valencia
Copa del Rey: 2018–19
Manchester City
Premier League: 2020–21
EFL Cup: 2020–21

 Viited 

 Välislingid 

 Ferran Torres Manchester City FC kodulehel

Kategooria:Hispaania jalgpallurid
Kategooria:Valencia CF mängijad
Kategooria:Manchester City mängijad
Kategooria:FC Barcelona mängijad
Kategooria:La Liga mängijad
Kategooria:Premier League'i mängijad
Kategooria:Sündinud 2000